I le vaiaso lona tolu o Me 1942, na faamautinoa mai ai e le ofisa o le sami a le Iunaite Setete, o le a osofaʻia e Iapani le Motu o Midway i le amataga o Iuni
. O le puʻeina ma le nofoia o Midway, o le fuafuaga lea a le taʻitaʻiʻau sili o le Vaega o Vaa a le Iunaite Setete, o Admiral Isoroku Yamamoto. Na ia manatu o le a faalauteleina ai le puipuiga a le Iapani i le ogatotonu o le Pasefika; ma na ia talitonu, o lenei osofaʻiga malosi i Midway o le a matuā lamatia ai Hawaii ma Pearl Harbor, ma o le a uunaʻia ai le malo o le Iunaite Setete e talosaga mo le filemu. Ae i le isi itu, na iloa e le taʻitaʻiʻau sili o le US Pacific Fleet, o Admiral Chester Nimitz, e tatau ona ia taofia le osofaʻiga a Iapani, ma e tatau ona ia tau ma vaʻalele tau a le fili a o leʻi mafai ona latou faasaga atu lo latou malosi tele i le nofoaga o vaalele a le sami i Midway.